CELEX: 32016R1947
Language: bg
Date: 2016-10-25 00:00:00
Title: Регламент за изпълнение (ЕС) 2016/1947 на Комисията от 25 октомври 2016 година за одобрение на изменение, което не е несъществено, в спецификацията на наименование, вписано в регистъра на защитените наименования за произход и защитените географски указания [Tome des Bauges (ЗНП)]

8.11.2016   
            
            
               BG
            
            
               Официален вестник на Европейския съюз
            
            
               L 300/8
            
         РЕГЛАМЕНТ ЗА ИЗПЪЛНЕНИЕ (ЕС) 2016/1947 НА КОМИСИЯТА
   от 25 октомври 2016 година
   за одобрение на изменение, което не е несъществено, в спецификацията на наименование, вписано в регистъра на защитените наименования за произход и защитените географски указания [Tome des Bauges (ЗНП)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:
   
               (1)
            
            
               В съответствие с член 53, параграф 1, първа алинея от Регламент (ЕС) № 1151/2012 Комисията разгледа заявлението на Франция за одобрение на изменение в спецификацията на защитеното наименование за произход „Tome des Bauges“, регистрирано по силата на Регламент (ЕО) № 503/2007 на Комисията (2).
            
         
               (2)
            
            
               С писмо от 10 април 2015 г. френските органи уведомиха Комисията за предоставения по силата на член 15, параграф 4 от Регламент (ЕС) № 1151/2012 преходен период, завършващ на 31 декември 2019 г., на двама оператори, установени на тяхна територия и изпълняващи условията на гореспоменатия член. По време на националната процедура за предявяване на възражения операторите, които са предлагали законно „Tome Des Bauges“ на пазара непрекъснато в продължение на най-малко пет години преди подаването на заявлението, са подали възражение във връзка с минималния процент млекодайни крави от породите Abondance и Tarentaise, в което посочват, че им е необходим определен период, за да приведат състава на техните стада в съответствие с изискванията. Това са следните оператори: GAEC du Grand Colombier, Leyat, 73340 Aillon-le-Vieux, France; EARL Champtallon, le Mas Dessous, 73340 Aillon-le-Jeune, France (3).
            
         
               (3)
            
            
               Тъй като въпросното изменение не е несъществено по смисъла на член 53, параграф 2 от Регламент (ЕС) № 1151/2012, в съответствие с член 50, параграф 2, буква а) от същия регламент Комисията публикува заявлението за изменение в Официален вестник на Европейския съюз
                   (4).
            
         
               (4)
            
            
               Тъй като в Комисията не постъпиха възражения по член 51 от Регламент (ЕС) № 1151/2012, изменението в спецификацията следва да бъде одобрено,
            
         ПРИЕ НАСТОЯЩИЯ РЕГЛАМЕНТ:
   Член 1
   Одобрява се публикуваното в Официален вестник на Европейския съюз изменение в спецификацията на наименованието „Tome des Bauges“ (ЗНП).
   Член 2
   Защитата, предоставена по силата на член 1, е обвързана с прилагането на преходния период, предоставен от Франция по силата на член 15, параграф 4 от Регламент (ЕС) № 1151/2012 на операторите, изпълняващи условията на този член.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 25 октомври 2016 година.
      
         
            За Комисията,
         
         
            от името на председателя,
         
         Phil HOGAN
         
            Член на Комисията
         
      
   
   
      (1)  ОВ L 343, 14.12.2012 г., стр. 1.
   
      (2)  Регламент (ЕО) № 503/2007 на Комисията от 8 май 2007 г. за регистриране на някои имена в Регистъра на защитените наименования за произход и защитените географски указания [Pohořelický kapr (ЗНП) — Žatecký chmel (ЗНП) — Pomme du Limousin (ЗНП) — Tome des Bauges (ЗНП)] (ОВ L 119, 9.5.2007 г., стр. 5).
   
      (3)  Постановление № 2015-347 от 26 март 2015 г., Официален вестник на Френската република от 28 март 2015 г.
   
      (4)  ОВ C 433, 23.12.2015 г., стр. 4.